cyanic-selkie/wikianc huggingface dataset:
Toimeentulotuki
Haavoittuvassa asemassa olevien vaikeudet
Palveluiden siirto Kelaan on heikentänyt pienituloisten eläkeläisten asemaa. Sosiaalialan ammattilaisten mukaan heille henkilökohtainen palvelu olisi avuksi. Päijät-Hämeen hyvinvointiyhtymän tulosaluejohtaja Leila Kankaisen ja tulosyksikköpäällikkö Kati Saarelan mukaan hakijoiden ongelmat voivat pahentua entisestään kaavamaisen päätöksenteon seurauksena. Tampere palvelupäällikkö Taru Herrasen mukaan asunnottomille tarvittaisi oma käsittelijä Kelaan, koska he ovat erityisen tuen tarpeessa.
Toimeentulotuki muissa maissa
Euroopan unionissa toimeentulotukijärjestelmiä on käytössä Suomen ohella esimerkiksi Ruotsissa, Tanskassa, Saksassa, Alankomaissa, Yhdistyneessä kuningaskunnassa ja Irlannissa. Itävallassa tuki on vahvasti harkinnanvarainen ja on sidoksissa paikallisviranomaisten tarveharkintaan. Eteläisessä Euroopassa järjestelmä on käytössä vähäisemmässä määrin, on vielä kehittymisasteella ja voi riippua kulloinkin käytössä olevista budjettivaroista. Yhä useammassa maassa tuen saannin vaatimuksiin liitetään aktivointivelvollisuus. Toisaalta usein annetaan mahdollisuus tehdä pienituloista työtä ilman pelkoa seuraamuksista kuten palkan vähentämisestä myönnetystä tuesta.
Toimeentulotuen nimi eri maissa:
Ruotsi
Suomessa toimeentulotuen taso on korkeampi ja saajien määrä lähes kaksinkertainen Ruotsiin verrattuna. Ruotsin lainsäädäntö veisi Terveyden ja hyvinvoinnin laitoksen arvion mkaan tuen puolelta Suomen tuensaajista. Siinä tarveharkinta on tiukempi ja esimerkiksi oma asunto pitää tuen alun jälkeen myydä. Suomessa myös paljon suurempi osa tukeen oikeutetuista hakee toimeentulotukea. Ruotsissa alikäyttö on yleistä. Syynä ovat tuen hakemisen vaiva, byrokratia, stigma ja tiedon puute. Suomessa sai myös tienata enemmän ansiotuloja tuen rinnalla.
Ruotsissa taloudellista tukea nimitetään nykyään virallisesti taloudelliseksi tueksi, tosin sitä kutsutaan kansankielessä usein myös sen vanhalla nimellä sosiaalitueksi ja sitä myöntää kunnan sosiaalitoimisto (Socialtjänsten). Suomen toimeentulotuen perusosaa vastaa toimeentulotuki. Sen suuruus perustuu maan hallituksen vuosittain määrittelemään kulutusnormiin, "riksnormen för försörjningsstöd", joka on aina keskitasoa. Summa on jaettu erilaisiin talouksiin ja ikäryhmiin. Kulutusnormin lisäksi myönnetään tukea muihin tarpeellisiin kustannuksiin, kuten asumiseen ja taloussähköön. Tuen tarve muun muassa vuokran kohtuullisuudessa määritellään siten, minkä matalapalkkainen työntekijä kykenee maksamaan. Esimerkiksi yhden henkilön taloudessa tuki muodostuu henkilökohtaisista kustannuksista (2 980 kruunua) ja talouden yhteisistä kustannuksista (950 kruunua). Yhteensä summaksi tulee 3 930 kruunua (noin 406,92 €) vuonna 2017.
Ruotsissa maahanmuuttajat saivat jopa puolet toimeentulotuista 1990-luvun puolivälissä.
Eläkeläisillä on oikeus Suomen Kelaa vastaavan Vakuutuskassan maksamaan vanhusten toimeentulotukeen (äldreförsörjningsstöd).
Norja
Esimerkiksi Trondheimin kunnan sosiaalivirastosta maksettiin sosiaaliapua (økonomisk sosialhjelp til livsopphold i Trondheim kommune) vuonna 2014 yli 18-vuotiaille yksineläjille 6 570 Norjan kruunua (noin 725 €) sekä avo- ja aviopareille 9 300 Norjan kruunua (n. 1 050 €) kuukaudessa vuonna 2014.
Belgia
Belgiassa viimesijaista tukea myönnetään Belgiassa asuville, kodittomille ja hyväksytyille poliittisille pakolaisille, jotka ovat muukalaisrekisterissä. Minimi-ikä on 18 vuotta. 18–25-vuotiaille on pakollista osallistua aktivointiohjelmaan, elleivät terveydelliset syyt ole esteenä. Jos asiakas ei suostu aktivointiin, tuki voidaan keskeyttää enintään kolmeksi kuukaudeksi. Yli 25-vuotiaille aktivointi on vapaaehtoista. Tuen määrä on yhdessä asuville 429,66 €, yksin asuvalle 644,44 € ja lapsiperheiden vanhemmille 859,31 €.
Subcarpați
Subcarpați on Șuie Paparude -yhtyeen solistin MC Beanin (Alexe Marius Andrei) vuonna 2010 aloittama musiikkiprojekti, joka yhdistää elementtejä elektronisesta ja hiphop-musiikista sekä vaikutteita romanialaisesta kansanperinteestä. Useat artistit, kuten Omu 'Gnom (Raparta), DJ Limu din Timisoara, Psihotrop, Mara și Dragonu de la Specii, VJ Andri, DJ Power Pe Vinil, Argatu' ja Esqu olivat tai ovat mukana projektissa.
Organon
Organon (, ”Väline”) on kokoelma Aristoteleen logiikkaa ja metodiikkaa käsitteleviä kirjoituksia. Se pitää sisällään kuusi teosta. Kokoelman nimitys tulee siitä, että sen osa-alueiden hallitsemisen katsotaan antavan filosofille tarvittavat ajattelun välineet kaikkien muiden asioiden käsittelyyn sekä tieteessä että yleensäkin kaikessa järkevässä ajattelussa ja väittelyissä.
Kokoelman synty
Organon on kaikkien muiden Aristoteleen säilyneiden teosten tavoin koottu vasta myöhemmän antiikin aikana. Myöhemmät peripateettiseen koulukuntaan kuuluneet kommentaattorit ryhmittelivät kuusi Aristoteleen logiikan alan tutkielmaa tämän yhteisen nimen alle. Kokoelma esiintyy viimeistään Andronikos Rhodoslaisen kokoamassa Aristoteleen teosten laitoksessa ensimmäisellä vuosisadalla eaa. Aristoteles itse ei kuitenkaan ilmaissut, että Organoniin luetut teokset olisivat jotenkin muodostaneet yhteenkuuluvan kokonaisuuden. Teosten ryhmittely yhteisen nimen alle voidaan nähdä ilmaisuna siitä myöhempien peripateetikkojen näkemyksestä, että logiikka on ennemmin filosofian työväline kuin yksi osa sitä, niin kuin stoalaiset katsoivat.
Organonin sisältämien teosten järjestys ei ole kronologinen, vaan systemaattinen, koska alkuperäistä kirjoitusjärjestystä ei voida tietää varmasti. Teoksista Kategoriat ja Tulkinnasta vaikuttavat kuitenkin kuuluvan Aristoteleen varhaisimpiin. Topiikka, Ensimmäinen analytiikka ja Toinen analytiikka liittyvät läheisesti toisiinsa ja viittaavat toisiinsa usein. Aristoteles itse luki Ensimmäisen ja Toisen analytiikan yhdeksi teokseksi nimellä Analytiikat. Sofistiset kumoamiset puolestaan on eräänlainen lisäys Topiikkaan. Näistä Ensimmäinen analytiikka vaikuttaa kirjoitetun Topiikan ja Sofististen kumoamisten jälkeen, kun taas Toinen analytiikka sisältää myös joitakin varhaisempia osia.
Organonin ulkopuolisista Aristoteleen teoksista siihen liittyvät läheisesti Metafysiikka sekä Retoriikka, joka on monin osin riippuvainen Topiikassa esitetyistä näkemyksistä. Organoniin kuuluvien teosten lisäksi Aristoteleen nimiin on laitettu myös muita logiikan alan teoksia. Näitä ovat toinen Kategoriat-niminen teos sekä teokset Jaotteluita, Ongelmista ja Vastakohdista. Näistä neljästä teoksesta on säilynyt nykyaikaan vain katkelmia.
Vaikutushistoria
Varhaisella keskiajalla suurinta osa Aristoteleen omista teoksista ei kuitenkaan tunnettu lännessä. Teoksista tunnettiin ainoastaan Boëthiuksen latinaksi kääntämät Organoniin kuuluvat teokset Kategoriat ja Tulkinnasta. Muut teokset tulivat tunnetuiksi vasta 1100–1200-luvuilla, jolloin ne käännettiin kreikasta latinaksi. Myöhemmällä keskiajalla kaikki merkittävimmät skolastikot kirjoittivat Organonin teosten kommentaareja. Esimerkiksi Tuomas Akvinolainen, Vilhelm Occamilainen ja Duns Scotus kirjoittivat kommentaareja teokseen Tulkinnasta. Vilhelm ja Duns Scotus kirjoittivat kommentaarit Kategorioihin ja Sofistisiin kumoamisiin. Robert Grosseteste kirjoitti merkittävän kommentaarin Toiseen analytiikkaan.
Uudella ajalla Organonin teoksiin perustuvaa aristoteelista logiikkaa sovellettiin edelleen, mutta Aristoteleen omiin teoksiin viitattiin harvemmin. Francis Bacon julkaisi vuonna 1620 logiikkaa ja tieteellistä päättelyä käsittelevän teoksen Novum Organum (Scientarium), jonka nimi voidaan suomentaa ”(Tieteiden) uusi työkalu”. Tämä viittaa toisaalta Aristoteleen Organon-kokoelmaan ja toisaalta Baconin itsensä kehittämään uuteen tieteelliseen menetelmään.
Aristoteelisen logiikan valtakausi ulottui 1800-luvun jälkimmäiselle puoliskolle saakka. Vielä Immanuel Kant ajatteli, että Aristoteles oli löytänyt logiikan suhteen kaiken, mitä löydettävissä oli.
Kategoriat
thumb|200px|Kategorioiden ensimmäinen sivu [[August Immanuel Bekker|Immanuel Bekkerin laitoksesta vuodelta 1837.]]
Kategoriat (Categoriae) käsittelee termien luokittelua. Aristoteleen mukaan kaikki mahdolliset loogisissa väitelauseissa esiintyvät termit voidaan luokitella kymmeneen kategoriaan. Nämä kategoriat ovat:
Tulkinnasta
Tulkinnasta (De interpretatione) käsittelee väitelauseiden ominaisuuksia ja loogista muotoa. Se määrittelee perustavanlaatuiset väitelauseiden osat ja muodot, muun muassa:
Käytännössä teos siis kuvaa, millainen väitelause on loogisesti pätevä, eli minkälaisia väitelauseita muotonsa puolesta voidaan yleensäkään käyttää väittelyissä.
Ensimmäinen analytiikka
Ensimmäinen analytiikka (Analytica priora) kehittelee syllogistiikkaa loogisen, rationaalisen ajattelun yleiseksi teoriaksi. Teoksessa Aristoteles määrittelee muun muassa seuraavat käsitteet:
Aristoteleen mukaan päätelmässä premisseistä seuraa, eli voidaan johtaa, jotain muuta kuin ne itsessään ovat, siksi että ne ovat sitä mitä ne ovat. Syllogistiset premissit voidaan esittää neljällä tavalla:
Klassinen esimerkki Sokrateen kuolevaisuudesta esitettäisiin tällöin seuraavalla tavalla:
Toinen analytiikka
Toinen analytiikka (Analytica posteriora) määrittelee tieteellisen todistamisen, määrittelyn ja muita seikkoja, jotka tekevät tiedosta nimenomaan tieteellistä tietoa (epistēmē). Se siis soveltaa Ensimmäisessä analyytikassa kehitettyä syllogistiikkaa tieteenteoriaan.
Teoksessa Aristoteles esittelee muun muassa seuraavat määrittelyt, vaatimukset ja käsitteet:
Topiikka
Topiikka (Topica) sisältää Aristoteleen dialektiikan teorian. Lähtökohtana on väittelytilanne, jossa väittelijöistä toinen puolustaa jotain asiaa, ja toinen yrittää kumota vastustajan kaikki argumentit. Aristoteles esittää Topiikassa, että dialektiikan taidon avulla väittelijä voi menestyksekkäästi joko puolustaa tai kritisoida mitä tahansa väitteitä riippumatta siitä, mitä mieltä niistä itse sattuu olemaan.
Teos tarjoaa joukon premissejä, joiden avulla on mahdollista keksiä uskottavia argumentteja joko puolesta tai vastaan. Esimerkiksi väitteiden uskottavuutta lisää niiden tukeutuminen enemmistön ja tunnettujen viisaiden käsityksiin. Vastustajan väitteiden totuutta taas voi testata esimerkiksi kääntämällä ne päinvastoin, ja katsomalla paljastuiko sillä tavalla joku looginen ristiriita tai muu virhe argumentaatiossa.
Sofistiset kumoamiset
Sofistiset kumoamiset (Sophistici elenchi) pyrkii esittämään kaikki mahdolliset virhepäätelmät, jotka saattavat esiintyä väittelytilanteessa. Väittelyssä vastustaja tyypillisesti pyrkii luomaan illuusion siitä, että hänen argumenttinsa ovat päteviä ja että hänen päättelynsä etenee loogisesti oikein, vaikka hän tietäisikin olevansa heikoilla. Teoksessa käsitellään myös vastustajan provosointia.
Virhepäätelmät voivat olla joko kielellisiä (jolloin ne ovat myös kielisidonnaisia) tai kielen ulkopuolisia. Esimerkiksi kieleen liittyvä virhepäätelmä voi seurata jonkun sanan tai ilmaisun moniselitteisyydestä, jolloin väitelause ei ole tosi kaikissa tapauksissa. Kielen ulkopuolinen virhepäätelmä taas voi seurata esimerkiksi jotain asiaa ja sen määrettä koskevien asioiden sekoittamisesta.
Nokia 5130
Nokia 5130 on Nokian valmistama marraskuussa 2008 julkaistu matkapuhelin. Markkinoille puhelin tuli vuoden 2009 helmikuussa. Siinä on erilliset musiikkinäppäimet. Puhelimessa on 2 megapikselin kamera ja sisäistä muistia kuville ja musiikille siinä on 30 megatavua. Mitoiltaan Nokia 5130 on 107,5 × 46,7 × 14,8 mm.
5130-mallia myytiin noin 65 miljoonaa kappaletta, millä määrällä se sijoittui yhdenneksitoista The Telegraph -lehden syksyn 2013 katsauksessa kaikkien aikojen myydyimmistä matkapuhelimista.
Satunnaisvaihtelu
Satunnaisvaihtelulla tarkoitetaan jonkin mitattavissa olevan ilmiön täysin ennustamatonta vaihtelua, joka esiintyy mitattaessa samaa asiaa useamman kerran peräkkäin. Riittävän tarkan arvon saamiseksi mittaus on toistettava riittävän monta kertaa.
Tilastojen perusteella voidaan laskea esimerkiksi Jyväskylän pitkän ajan keskilämpötila tammikuussa. Tämä keskiarvo on hyvä ennustus tulevan tammikuun lämpötilasta, mikäli mitään ylimääräistä tietoa (kuten joulukuun 31. päivän lämpötila) ei ole saatavilla. Myöhemmin mitattavan todellisen keskilämpötilan ja tehdyn ennusteen erotusta voidaan pitää satunnaisvaihteluna.
Muodollisemmin voidaan esittää, että aikasarjan ti tekijät ovat:
jossa ei on satunnaisvaihtelu tai virhetermi, ja se noudattaa esimerkiksi normaalijakaumaa, jonka odotusarvo on nolla. Termit xj ovat selittäviä tekijöitä ja aikasarjan arvo voi myös riippua sen aikaisemmista arvoista.
EXistenZ (elokuva)
eXistenZ on David Cronenbergin ohjaama ja käsikirjoittama tieteiselokuva. Se käsittelee virtuaalitodellisuuspelejä.
Juoni
Allegra Geller (Jennifer Jason Leigh) on maailman paras pelisuunnittelija, jonka uusin peli on esiteltävänä. Pelin käyttöliittymänä on alaselkään asennettu implantti, bioportti, johon orgaaninen pelikonsoli kiinnitetään. Kesken pelin esittelyn aseistautunut fanaatikko hyökkää Gellerin kimppuun ja vahingoittaa konsolia. Geller pakenee PR-harjoittelijan Ted Pikulin (Jude Law) kanssa. Geller houkuttelee vastentahtoisen Pikulin ottamaan itselleen bioportin, jotta he voisivat pelata peliä ja tutkia onko se vahingoittunut. Pari joutuu pian erikoiseen seikkailuun, jossa virtuaalitodellisuus ja todellisuus menevät sekaisin.
Kaltsaari
thumb|Veneenrakentaja Herman ja Lotta Westerberg kotinsa edessä Kaltsaaressa vuonna 1907. Kaltsaari eli Kalsaari on entisen Velkuan kunnan, nykyisen Naantalin kaupungin lounaisosassa sijaitseva saari. Saaren pinta-ala on 1,23 neliökilometriä. Vuonna 2009 vakituisia asukkaita saarella oli kaksi ja vapaa-ajan asuntoja 22, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Maantiede
Kaltsaari sijaitsee Naantalin lounaisosassa lähellä Paraisten kuntarajaa. Saaren suurin pituus on noin 1,9 kilometriä ja pinta-ala 1,23 neliökilometriä. Naantalin puolella Kaltsaaren läheisyydessä olevia suurempia saaria ovat idässä Kruununmaa, koillisessa Kuiva Kaltsaari ja Paraisten puolella lännessä Maskinnamo ja lounaassa Virutholmen.
Noin viidesosa Kaltsaaresta on luonnonsuojelualuetta, joka kuuluu "Pakinaisten saaristo" Natura 2000 -alueeseen. Kaltsaaressa on edustettuina korkeat jyrkännerannat edustalla olevine riuttoineen. Kallioisella saarella on useita jyrkänteitä, saaren korkeimman kohdan ollessa yli 40 metriä merenpinnan yläpuolella. Keskiosissa on kuitenkin rehevämpää alavaa maata, jossa on jäänteitä laajasta tammimetsästä.
Historia
Kaltsaaren entinen nimi on kalsaari (ruots. Kalsor). Vielä 1960-lukujen peruskartoissa saaren nimi oli Kalsaari. Kaltsaari nimi voidaan johtaa kalliosaari-nimestä. Kaltsaari oli Velkuan kunnan eksklaavi. Saari oli Rymättylän, Nauvon ja Korppoon kuntien ympäröimä. Kaltsaari oli yksi Velkuan yhdeksästä kylästä.
Kaltsaarella harjoitettiin jo keskiajalla lampaiden laidunnusta ja saari toimi kalastustukikohtana muun muassa nuottauksessa, jotka ulottuivat Airistolle saakka. Kaltsaaren omisti alun perin kirkko tai kruunu. Jo 1500-luvun kartassa oli saaren keskiosassa rakennus. Suomen sodassa 18. syyskuuta 1808 käydyn Palvan meritaistelun ohessa Velkuan Krööpilän, Tiurlan ja Haukan kyliä hävitettiin ja poltettiin, jonka seurauksena niiden asukkaita muutti Kaltsaareen.
Pitäjä- ja kyläraja muodostuksessa Kaltsaaresta tuli ulkoverotila, eli se sijaitsi varsinaisen kylän ulkopuolella, mutta josta maksettiin kuitenkin verot kylään. Kaltsaaren ensimmäiset vakituiset asukkaat olivat ilmeisesti kaksi velkualaisten alivuokralaistorpparia, ja 1817 saareen muuttanut paraislainen merimies perheineen, joka vuosina 1817–1833 osti velkualaisilta saaren 14 osuudesta 9 eli noin 77 hehtaaria. Saarella asui tämän jälkeen kauan neljä talonpoikaisperhettä.
Isojaossa 23. kesäkuuta 1835 saivat Kaltsaaren omistajat täyden itsenäisyyden maa-alueisiinsa sekä omat kalastusvedet. Myöhemmin kalastusoikeuksista oli velkualaisten kanssa kiistaa, jotka jopa yrittivät estää kaltsaarelaisten kalastusta. Velkualaiset kävivät talvinuottaamassa Kaltsaarella muun muassa vuosina 1929–1931. Erimielisyyksiä oli maankalarahoista. Kaltsaaren kalastusvedet kuuluivat alun perin velkualaisille kantatiloille, jotka sittemmin myivät omistuksensa Kaltsaaresta. Velkualaiset katsoivat kuitenkin alueen kuuluvan edelleen kyläkunnille, koska Kaltsaari oli osa Velkuan kuntaa. Kaltsaarelaiset taas omistivat saaren ja koska vesialuekin oli irrallinen eksklaavi muusta Velkuasta, katsoivat he oikeudekseen vesialueet. Asiasta käytiin pitkään oikeutta, ja lopulta Korkein oikeus antoi 19. tammikuuta 1939 päätöksen, jossa katsottiin kaltasaarelaisten oikeudet kalavesiin.
Saaren tärkein elinkeino olikin kalastus. Myös maanviljelyä ja karjataloutta harjoitettiin, mutta esimerkiksi jokaisessa talossa ollutta hevosta käytettiin pääasiassa nuottauksessa. Kaltsaarelaiset kävivät harvoin Velkualla, mutta esimerkiksi äänestäminen tapahtui vain siellä. Lähin kauppa ja koulu sijaitsivat Norrskatassa Korppoossa, jossa kaltsaarelaiset kävivät.
Vuoden 1964 peruskartassa saarella oli neljä nimettyä asuintaloa, jonka lisäksi muita rakennuksia. Rakennuskanta ja pienet peltoalat sijaitsivat alavilla kohdilla. 1981 peltopinta-ala oli pienentynyt ja saarelle oli tullut useita vapaa-ajan asuntoja. Nykyisin saaren pellot ovat niittyyntyneet ja metsittyneet. Vapaa-ajan asuntojen määrä saarella on noussut reiluun pariinkymmeneen.
2000-luvun alussa tehdyssä Lounais-Suomen saariston liikennejärjestelmäsuunnitelmassa Turun tiepiirissä oli jäljellä kahdeksan yleistä talvitietä, joista kaksi kulki Kaltsaaren kautta. Nauvosta kulki Kaltsaareen 10 kilometrin pituinen jäätie 60181. Reitin katsottiin kuitenkin olevan liikennetaloudellisesti kannattamaton silloisilla liikennemäärillä ja matkan lyheneminen Nauvosta Turkuun oli vähäinen jäätietä pitkin. Reitin varrella oli myös vaaratekijänä Saaristomeren vilkkain laivaväylä Naantalin väylä, joka ylitettiin railolossilla. Talvitie oli kuitenkin yhteysalusliikenteen korvaava yhteys Innamosta Nauvon pääsaarelle. Vaihtoehtoisena talvitiereittinä oli Norrskata ja sieltä edelleen lautalla Korppooseen ja Nauvoon. Heikkojen jäätalvien takia talvitiet eivät olleet virallisesti auki useaan vuoteen. Ohjausryhmä esitti Kaltsaaren talvitien säilyttämistä toistaiseksi Innamon liikenteen palvelemiseksi. Toinen talvitiereitti 60180 kulki välillä Röölä–Kaltsaari–Aspnäs 22 kilometrin matkan. Aspänistä talvitie 60182 jatkui 12 kilometriä Houtskariin. Koko Houtskari–Röölä välinen reitti katsottiin tuolloin liikennetaloudellisesti kannattavaksi liikennemäärillä ja se lyhensi huomattavasti Houtskarin yhteyksiä mantereelle. Talvitietä esitettiin säilytettäväksi.
Konsta Hyötyläinen
pienoiskuva|upright|Konsta Hyötyläinen vuonna 2014.Konsta Hyötyläinen (s. 2. helmikuuta 1995 Juva) on suomalainen pesäpalloilija, joka on pelannut Superpesiksessä vuodesta 2014. Hän edusti kausina 2014–2018 Kouvolan Pallonlyöjiä, kausina 2019–2020 Imatran Pallo-Veikkoja ja vuodesta 2023 alkaen Manse PP:tä. Vuoden 2019 loppuun mennessä pelaamissaan 163 Superpesiksen runkosarjaottelussa Hyötyläinen on lyönyt kuusi kunnaria ja 60 tavallista juoksua, tuonut 70 juoksua ja kerännyt 395 kärkilyöntiä. Pudotuspeleissä Hyötyläinen on lyönyt yhdeksän ja tuonut kaksi juoksua sekä kerännyt 95 kärkilyöntiä.
Ruskopuukäärme
Ruskopuukäärme eli kissakäärme (Boiga irregularis) on käärme, joka kuluu tarhakäärmeiden (Colubridae) heimoon.
Kuvaus
pienoiskuva|236x236px Ruskopuukärme on hyvin erottuva, koska sillä on suuri pää, pullistuvat silmät ja pitkä ruskea ruumis. Käärme kasvaa yleensä 1,5-1,8 metriä pitkäksi. Sillä on ruumiissaan ruskeita viivoja, jotka ovat joillain yksilöillä niin värikkäitä, että niitä kutsutaan ”yön tiikereiksi”. Ruskopuukäärmeet ovat tunnettuja kiivaasta luonteestaan ja ne hyökkäävät ihmisten kimppuun, jos ne tuntevat itsensä uhatuiksi. Ne ovat myrkyllisiä, mutta myrkky ei voi tappaa ihmistä. Käärmeen elinikä on 15-20 vuotta.
Elinalue
Rusokopuukäärme löytyy metsistä, sademetsistä ja kallioilta. Se menee yleensä suojaan usein onttoihin puihin, luoliin tai kallionkoloihin. Käärmettä esiintyy paljon Itä- ja Pohjois-Australian rannikkoalueilla Sydneyn tienoilta Länsi-Australian Kimberleysiin.
Lisääntyminen
pienoiskuva|Ruskopuukäärmen munia Ruskopuukäärmenaaras munii 3-11 munaa, jonka jälkeen se jättää munansa. Syntymänsä jälkeen käärmeet ovat noin 30 senttimetrin pituisia.
Ravinto
Ruokavalio koostuu enimmäkseen linnuista, pienistä nisäkkäistä ja munista.
Merivartiomuseo
thumb|Merivartiomuseon opastetaulu. alt=Rannikkovartiovene RV 125 kiinnittyneenä Merikeskus Vellamon museovenelaituriin aurinkoisena kesäpäivänä.|pienoiskuva|Museoitu RV 125 Merikeskus Vellamon museovenelaiturissa. Merivartiomuseo on suomalainen museo, joka tutkii, tallentaa, säilyttää ja esittää Rajavartiolaitoksen ja sitä edeltäneen Merivartiolaitoksen merellisiin toimintoihin liittyvää aineellista ja henkistä kulttuuriperintöä. Kymenlaakson museoon kuuluva Merivartiomuseo toimii Kotkassa Merikeskus Vellamossa. Kotkan kaupungin ja Rajavartiolaitoksen yhteistyönä ylläpidettävän Merivartiomuseon tehtävänä on kertoa merivartioinnin menneisyydestä ja nykyhetkestä. Museolla on sekä pysyviä että vaihtuvia näyttelyitä, joiden perustana ovat museon omat esine- ja arkistokokoelmat. Merivartiomuseon näyttely käsittää 400 neliömetriä Vellamon keskellä sijaitsevasta Venehallista.
Merivartiomuseon kokoelmaan kuuluu viisi museoitua merivartioalusta. Näistä suurimmat ovat vartiomoottorivene VMV 11 (1935) ja Koskelo-luokan rannikkovartiolaiva Telkkä (1958). Uiviin museoaluksiin kuuluvat partiovene PV 210 (1984), apuvene AV 5104 (1937) ja rannikkovartiovene RV 125 (1961).
Fulbet
thumb|upright|Maat, joissa on fulbeasutusta. Fulbet, fulat tai fulanit, tai peuhlit, ovat suuri paimentolaiskansa, joka on levinnyt laajalle Saheliin ja Länsi-Afrikkaan, sekä läheisille alueille. Heistä käytetään myös nimiä peul, hilani, fallata, fellani, foulbe, ful, haalpulaar, pulaar, pullo, fullah, peuple peul, fula, fellata, filani, foula, fulfilde, pulo, foulah, fulah, fulahs, felata, fulfulde, felfede, futa tai fula-kansa.
Alkylointi
Alkylointi tai alkylaatio on kemiallinen reaktio, jossa molekyyliin liitetään alkyyli- eli hiilivetyryhmä, joka voi olla esimerkiksi metyyli- tai etyyliryhmä. Alkylointireaktioilla on merkitystä öljynjalostuksessa sekä monien kemikaalien kuten lääkeaineiden valmistuksessa.
Fulbet
Fulbet on eräs suurimmista Sahelin sekä Länsi- ja Keski-Afrikan etnisistä ryhmistä. Heitä arvellaan olevan 25-40 miljoonaa. Fulbeja asuu muun muassa Nigeriassa, Guineassa, Malissa, Kamerunissa, Senegalissa, Burkina Fasossa ja Nigerissä. Heitä on myös Keski-Afrikan tasavallassa ja Egyptissä. Fulbet ovat pääosin paimentolaiselämää viettäviä karjanhoitajia, vaikka osa heistä viljelee maata.
Alkylointi
Alkyloituvia yhdisteitä
Yksi tärkeimmistä alkylointireaktioista on aromaattisten hiilivetyjen, kuten bentseenin alkylointi. Reaktio on nimeltään Friedel–Crafts-alkylointi ja kuuluu elektrofiilisiin aromaattisiin substituutioreaktioihin. Friedel–Crafts-alkylaatiossa aromaattinen rengas reagoi alkyylihalogenidin, alkeenin tai alkoholin kanssa. Reaktioissa käytetään tyypillisesti katalyyttinä alumiinikloridia, joka on Lewis-happo, mutta myös muita katalyyttejä esimerkiksi proottisia happoja kuten rikkihappoa tai vetyfluoridia käytetään ja myös zeoliittipohjaisia katalyyttejä on kehitetty. Proottisia happoja käytetään erityisesti silloin kuin alkyloivana yhdisteenä on alkoholi tai alkeeni. Katalyytin avustuksella alkyloivasta yhdisteestä muodostuu karbokationi, joka elektrofiilinä reagoi aromaattisen renkaan kanssa. Muodostuva karbokationi voi toisiintua, mikä rajoittaa Friedel–Crafts-alkyloinnin synteettistä käyttöä. thumb|400px|center|Bentseeni reagoi alkyylikloridin kanssa Friedel–Crafts-alkylaatioreaktiolla alumiinikloridin toimiessa katalyyttinä.
Fulbet
Fulbet kääntyivät islamiin 1500-luvulla ja ovat sen jälkeen käyneet jihadia, joka on tehnyt heistä hallitsevan voiman Länsi-Afrikassa. Nigeriassa fulbet ovat maan 250 etnisestä ryhmästä suurin ja poliittisesti vaikutusvaltaisin. He puhuvat fulania ja lisäksi hausaa, englantia, ranskaa ja arabiaa.
Alkylointi
Alkyloituvia yhdisteitä
Öljynjalostuksen yhteydessä valmistetaan alkylaattia alkylointireaktiolla. Alkylaatin valmistuksessa tertiäärinen hiilivety tyypillisesti isobutaani alkyloidaan käyttämällä alkeeneja alkyloivina yhdisteinä. Tyypillisimmät niistä ovat buteeni, propeeni ja penteeni. Tuotteina saadaan hiilivetyjen seos, joka sisältää muun muassa iso-oktaania. Alkylaatin valmistuksessa käytetään happokatalyyttiä, joka on tyypillisimmin rikkihappo tai vetyfluoridi.
Fulbet
Nimitykset, asuinalue, kieli
Fulbet tunnetaan useilla eri nimillä. Hausan kielellä heitä kutsutaan nimellä fulani ja wolofin kielellä nimellä peul, joista nimitykset ovat siirtyneet muun muassa englantiin ja ranskaan. Fulanit kutsuvat itseään nimellä fulɓe (yksikössä pullo). Fulanin kieltä kutsutaan läntisissä murteissa sanalla pulaar ja itäisissä murteissa nimellä fulfulde.
Alkylointi
Alkyloituvia yhdisteitä
Myös enoleja ja enolaatteja voidaan alkyloida alkyylihalogenidien avulla. Enolaatti muodostuu emäskatalyytin avulla ja reagoi elektrofiilisen alkyloivan yhdisteen kanssa α-asemaan olevaan hiileen. Enolaatteja voidaan valmistaa esimerkiksi ketoneista, aldehydeistä ja estereistä. Parhaimmat alkyloivat alkyylihalogenidit ovat metyylihalogenidit, primääriset, allyyliset tai bentsyyliset halogenidit. Myös enolaattiekvivalentit kuten enamiinit, atsaenolaatit ja silyylienolieetterit reagoivat samoin alkylaatioreaktiolla.
Fulbet
Nimitykset, asuinalue, kieli
Fulbet asuvat laajalla vyöhykkeellä, joka ulottuu Atlantin rannikolta Niilin laaksoon ja Punaisellemerelle. Lähes puolet kansasta elää Nigerian pohjoisosassa. Fulbet muodostavat väestön enemmistön Senegalin pohjoisosassa, Guinean luoteisosassa ja Kamerunin pohjoisosassa. Heidän kokonaismääräkseen arvioitiin 2000-luvun vaihteessa 23 miljoonaa, josta 14 miljoonaa oli Nigeriassa, 2,5 miljoonaa Guineassa, 1,4 miljoonaa Malissa, 1,2 miljoonaa Kamerunissa, miljoona Senegalissa, 850 000 Burkina Fasossa, 830 000 Nigerissä, 200 000 Guinea-Bissaussa, 190 000 Beninissä, 170 000 Sierra Leonessa ja 160 000 Gambiassa. Pienempiä ryhmiä on Tšadissa, Sudanissa, Mauritaniassa, Kap Verdellä ja muissa maissa. Fulbejen alaryhmiä ovat muun muassa tukulorit ja wodaabet. Nigeriassa he ovat osittain sulautuneet hausoihin.
Alkylointi
Alkyloituvia yhdisteitä
Alkoholeja ja fenoleja voidaan alkyloida käyttämällä alkyylihalogenideja tai esimerkiksi dimetyylisulfaattia. Tuotteina muodostuu eettereitä ja reaktio on tyypiltään SN2-reaktio. Myös ammoniakki ja amiinit reagoivat alkyylihalogenidien kanssa vastaanvankaltaisella reaktiolla ja alkyloituvat. Tämä ei kuitenkaan ole hyvä menetelmä primääristen tai sekundääristen amiinien valmistamiseen, koska reaktio tuottaa yleensä joko tertiäärisiä amiineja tai ammoniumsuoloja. Alkylointi tapahtuu välivaiheiden kautta, ensimmäisenä muodostuu primäärinen amiini, seuraavaksi sekundäärinen ja lopulta tertiäärinen amiini tai ammoniumioni. Primäärisiä ja sekundäärisiä amiineja valmistetaankin enemmän pelkistävän aminoinnin (pelkistävä alkylointi) avulla.
Fulbet
Nimitykset, asuinalue, kieli
Fulanin kieli jakautuu useisiin murteisiin, joilla ei ole yhteistä kirjakieltä. Sitä kirjoitettiin aikaisemmin arabialaisilla ja nykyään etupäässä latinalaisilla kirjaimilla. Fulani toimii lingua francana Guineassa, Senegalissa ja Kamerunissa. Monet fulbet käyttävät myös ranskaa, englantia, hausaa ja muita paikallisia kieliä sekä arabiaa.
Historia
Fulbet olivat ensimmäinen länsiafrikkalainen kansa, joka kääntyi islaminuskoon. He tekivät uskonnon nimissä jihadistisia valloitusretkiä käännyttäen ja alistaen lähiseudun kansoja. Sotien tuloksena syntyivät 1700–1800-luvuilla teokraattiset sotilasvaltiot Futa Djallon, Futa Toro, Sokoto, Adamawa, Liptako, Macina ja Umar Tallin tukulorivaltakunta.
Kun brittiläinen siirtomaaherruus tuli Pohjois-Nigeriassa fulbien sulttaanikunnan ja emiraattien tilalle 1900-luvun alussa, britit antoivat fulanien jatkaa islamilaista lainkäyttöä, missä qadi-tuomioistuimet vastasivat tuomioista. Brittihallinnon aikana maliki-koulukunnan mukaista šarialakia jopa sovellettiin entistä enemmän. Vastaava kehitys oli tavallista myös muissa siirtomaissa.
Elinkeinot ja kulttuuri
thumb|Wodaabejen tanssiryhmä. thumb|Perinteinen fulbehattu. Fulbejen elinkeinoja ovat karjanhoito, maanviljely ja käsityöammatit. He jakautuvat paimentolaisiin ja puolipaimentolaisiin sekä paikallaan asuvaan väestöön, jota on nykyään enemmistö. Paimentolaiset ovat säilyttäneet parhaiten alkuperäisen kulttuurin, kun taas maanviljelijät ovat omaksuneet naapurikansojen tapoja.
Tuotantoeläimiä ovat naudat, lampaat, vuohet, aasit ja hevoset. Fulbet paimentavat usein myös naapurikansojen karjaa saaden korvauksen maataloustuotteina. Tärkeimpiä viljelykasveja ovat durra, hirssi, fonio, riisi, maissi, jamssi, maapähkinä ja vihannekset. Käsitöihin kuuluvat nahkan ja metallin käsittely, kankaiden kutominen ja värjääminen sekä saviastioiden ja puuesineiden valmistus.
Perinteinen asumus on karjanhoitajilla telttamainen maja ja maanviljelijöillä pyöreä savitalo olkikattoineen. Miehet pitävät leveitä housuja ja pitkää paitaa, kaulaliinaa, hattua ja sandaaleja. Viileänä aikana päälle pannaan usein tummansininen kauhtana. Naiset pukeutuvat vyötärölle kietaistuun kankaaseen ja huiviin, käyttävät paljon koruja ja tatuoivat usein alahuulensa. Ruokavalioon kuuluu vilja- ja maitoruokia.
Perinteinen yhteiskunta perustuu suurperheiden muodostamiin yhteisöihin ja patrilineaarisiin sukuihin. Avioliitto on virilokaalinen ja wodaabeilla myös duolokaalinen. Polygynia ja serkusavioliitot ovat yleisiä. Paikallaan asuvilla fulbeilla on kastijärjestelmä, johon kuuluvat vapaat miehet, griotit ja käsityöläiset sekä orjien jälkeläiset rimaibet. Islamilla on suuri kulttuurinen merkitys ja käyttäytymistä ohjaa eettinen säännöstö pulaaku. Paimentolaisten keskuudessa harjoitetaan myös perinteistä uskontoa, johon kuuluu esi-isien ja luonnonhenkien palvontaa ja noituutta. Kansanperinteen lajeja ovat laulut, sadut, myytit, uskonnollinen ja riittirunous sekä griottien esittämät eeppiset runoelmat.
Fulbe-ekstremismi
Kun Saharan autiomaan raja on liikkunut kohti etelää, islamilaiset fulbepaimentolaiset ovat karjoineen vähitellen tunkeutuneet kristittyjen beromien ja muiden etnisten ryhmien viljelyalueille Nigerian keskiosissa. Seurauksena on ollut väkivaltaisia konflikteja paimentolaisten ja maanviljelijöiden välillä. Konflikti sai lisää vauhtia vuonna 1999 kun muutamassa Nigerian osavaltiossa otettiin käyttöön šarialaki. Vuonna 2009 islamilainen terroristijärjestö Boko Haram aloitti aseellisen kapinan Nigerian keskushallintoa vastaan. Boko Haramin kampanjan myötä hyökkäykset kyliin ovat tulleet entistä vakavammiksi ja saaneet uskonsodan luonteen. Boko Haram vaatii šarialain täyttä toimeenpanoa koko Nigeriassa. Sen joukot ovat ajaneet pakoon tuhansia kristittyjä beromeja.
Institute for Economics and Peace -instituutin julkaisema 2015 Global Terrorism Index luokitti Fulbe-militantit yhdeksi viidestä tappavimmasta terroristijärjestöstä maailmassa. Open Doors -järjestön mukaan sen hyökkäyksillä on etnisen puhdistuksen luonne. Ne kohdistuvat kristittyihin ja heidän kirkkoihinsa samalla, kun muslimit ja moskeijat jätetään rauhaan.
Syrjintä ja aktivoituminen
Huolimatta suuresta lukumäärästä, taloudellisesta merkityksestä, vakiintuneista muuttoliikeestä ​​ja siirtolaisista, peuhlit on usein jätetty ulkopuoliseksi ja suljettu pois Malin kansallisesta identiteetistä. Perinteisissä järjestelmissä, joissa valta ja identiteetti liittyvät läheisesti maahan, transhumanssi luokitellaan helposti "muuksi".
Syrjäytyminen ja vaino ovat tehneet Peuhl-yhteisöistä alttiita väkivallalle, yllytykselle ja värväämiselle väkivaltaisiin äärijärjestöihin (VEO). Peuhl-yhteisöjen jäsenet ovat liittyneet ja ja tukeneet VEO:ita vastineeksi suojelusta ja oikeudenmukaisesta kohtelusta. Länsi-Afrikan rantavaltioissa Peuhlit kokevat, että Sahelin kriisi on loperttanut heidän toimeentulonsa ja että valtio ei edusta tai palvele heitä. He saattavat nähdä VEO:hin liittymisen ainoana tienä oikeudenmukaisuuteen, kuulumiseen, toimintaan ja taloudellisiin resursseihin. Malissa on vuodesta 2012 lähtien havaittu suuntaus, jossa VEO:t rekrytoivat, aseistavat ja kouluttavat jäseniä heikoimmassa asemassa olevista Peuhl-yhteisöistä.
Mummokeikka
Mummokeikka on Teemu Bergmanin punk rock -yhtye Vaasankatu SS:n EP-levy, joka julkaistiin huhtikuussa 2010. Siitä julkaistiin 500:n kappaleen 7" vinyylipainos.
Rimavská Sobota (piiri)
Rimavská Sobotan piiri on Slovakian piiri Banská Bystrican alueella. Sen väkiluku oli vuoden 2010 lopussa 82 754.
Mummokeikka
Musiikkilehti Rumba valitsi EP:n kappaleen ”Hesari Blues” kierroksen 5/2010 parhaaksi singleksi.
Rimavská Sobota (piiri)
Kunnat
Rimavská Sobotan piirin 107 kuntaa. Ne kunnat, jotka ovat myös kaupunkeja ovat luettelossa lihavoituja.
Alkylointi
Alkyloivia yhdisteitä
Alkyloiva yhdiste on usein elektrofiilinen. Tyypillisiä alkyloivia yhdisteitä ovat alkeenit, erityisesti eteeni, propeeni ja dodekeeni. Hyvin käytettyjä ovat myös alkyylihalogenidit kuten metyylikloridi ja -jodidi, etyylikloridi, bentsyylikloridi, tert-butyylikloridi ja isopropyylikloridi. Hyvin voimakkaita alkyloivia yhdisteitä, joita käytetään ovat esimerkiksi dimetyylisulfidi, trifluorimetaanisulfonihappo, diatsoyhdisteet ja trietyylioksoniumtetrafluoroboraatti.
Erittäin voimakkaat alkyloivat reagenssit ovat terveydelle haitallisia, koska ne voivat alkyloida esimerkiksi DNA-molekyylin. Eräitä alkyloivia yhdisteitä käytetään syöpälääkkeinä. Tällaisia ovat esimerkiksi klorambusiili, syklofosfamidi, tiotepa ja busulfaani.
Kelly Rowan
thumb|Kelly Rowan Kelly Jill Emily Rowan (s. 26. lokakuuta 1965 Ottawa, Kanada) on kanadalainen näyttelijä. Hän aloitti uransa mallina. Hänet tunnetaan parhaiten yhdysvaltalaisesta televisiosarjasta O.C., jossa hän näytteli Sethin äitiä, Kirsten Cohenia.
Tehtyään O.C:tä neljä vuotta Rowan palasi elokuvien näyttelijäksi.
Sillikuningas
Sillikuningas (Chimaera monstrosa) on koppapäisten alaluokkaan kuuluva noin metrin mittainen rustokala, jolla on suuret silmät ja pitkä kapea pyrstöevä. Sen ruokavalioon kuuluu mm. simpukoita, rapuja sekä pieniä kaloja, kuten sillejä.
Sillikuningas itse ei sovellu ihmisravinnoksi, sillä sen liha on myrkyllistä, mutta sen munia pidetään paikoin herkkuna. Sillikuninkaan uhanalaistumiseen on vaikuttanut että sen maksasta valmistettavaa öljyä käytetään luontaistuotetarkoituksiin.
Lisääntyminen
Sillikuninkaat kutevat kesällä. Kutu tapahtuu matalammassa vedessä kuin ne yleensä oleilevat. Munat ovat kierteisten koteloiden sisällä. Koteloiden avulla ne myös kiinnittyvät pohjaan. pienoiskuva|vasen|350px
Ulmin muotoilukoulu
Ulmin muotoilukoulu (, ”Muotoilun korkeakoulu Ulm”) oli Länsi-Saksan Ulmissa vuosina 1950–1968 toiminut teollisen muotoilun korkeakoulu, joka jatkoi Weimarissa 1919–1933 toimineen Bauhausin koulutusperinnettä.
Ulmin muotoilukoulun perustivat 1953 Inge Aicher-Scholl, graafikko Otl Aicher ja monipuolinen kuvataiteilija Max Bill, joka oli opiskellut Bauhausissa. Ulmin koulun opetusmetodi oli hyvin matemaattispainotteinen ja suosi modernistisen tai ”uusfunktionalistisen” pelkistettyjä, geometriaan perustuvia muotoratkaisuja. Koulu korosti myös muotoiluratkaisujen yhteiskunnallista vaikutusta, ja ensimmäisen vuoden perusopinnoista noin neljännes keskittyi sosiologiaan, psykologiaan, politiikkaan, taloustieteeseen ja ergonomiaan.
Ulmin koulun tyylistä hyvänä esimerkkinä pidetään Dieter Ramsin Braun-yhtiölle suunnittelemia tuotteita sekä Otl Aicherin piktogrammikuvioita, joita käytettiin muun muassa Münchenin olympiakisoissa 1972. Koululla oli merkittävä vaikutus monien Länsi-Saksan talousihmettä rakentaneiden yhtiöiden, erityisesti autoja ja muita teknisiä laitteita valmistavien yritysten tuotesuunnitteluun.
Lasse Norres
thumb|Lasse Norres Lars ”Lasse” Johan Christian Norres (s. 21. syyskuuta 1952 Helsinki) on suomalainen musiikki- ja viihdealan vaikuttaja. 1980-luvulla hän toimi suositun Dingo-yhtyeen managerina ja Finnlevyn tiedottajana. Nykyisin hän työskentelee omassa yrityksessään nimeltä Entertainment Capital Finland Oy (myös Riopop Oy Ltd. / ECF Oy).
Lasse Norres on ollut Lastenklinikoiden Kummit ry:n hallituksen jäsen vuosina 1999–2004. Hän sai vuonna 2006 FHRA (Finnish Hot Rod Association) ry:n kunniakirjan ”Vuoden journalisti”, joka myönnettiin arvokkaasta työstä lajin eteenpäin viemiseksi. Vuonna 2008 hän sai Musiikki & Media -palkinnon 40-vuotisesta elämäntyöstään musiikkialalla.
Norres valittiin Vantaan kaupunginvaltuustoon syksyn 2008 ja 2012 kunnallisvaaleissa kokoomuksen listalta ja hän oli kokoomuksen ehdokkaana eduskuntavaaleissa 2011.
Yksityiselämä
Norreksella on 1990-luvun alussa syntynyt tytär lyhyestä suhteesta kenialaisen naisen kanssa. Norres avioitui heinäkuussa 1994 Tahiti Liljegrenin kanssa, mutta liitto päättyi eroon vain kaksi vuotta myöhemmin. Norres avioitui uudelleen vuonna 2002 Sari Poutiaisen kanssa ja heillä on yhdessä vuonna 2000 ja 2004 syntyneet lapset. Perhe on vuodesta 2006 asunut Vantaan Nikinmäessä.
Poděbrady
Poděbrady on historiallinen kylpyläkaupunki Keski-Böömissä Tšekin tasavallassa. Sen asukasluku on 13 788 (2009). Kaupunki sijaitsee Elben varrella 50 kilometriä Prahasta itään.
Vuonna 1905 saksalainen, kaivonkatsojanakin tunnettu ruhtinas von Büllow vieraili kaupungissa ja löysi mineraalivesilähteen. Ensimmäinen kylpyläkausi alkoi 1908. Maailmansodan jälkeen Poděbradysta tuli kylpyläkaupunki, joka 1926 alkaen erikoistui sydänsairauksien hoitoon.
Kalle Heiskanen
Kalle Pekka Heiskanen (s. 29. toukokuuta 1950 Siilinjärvi) on suomalainen päätoimittaja.
Kalle Heiskanen syntyi lennonjohtaja Kalervo Heiskasen ja sääasemavirkailija Aino Konttisen perheeseen. Hänen puolisonsa vuodesta 1980 on toimittaja Liisa Härmälä. Ylioppilaaksi Heiskanen tuli 1970 ja opiskeli sitten Tampereen yliopistossa. Heiskanen johtaa Turun Sanomien, Väli-Suomen lehtien ja Kalevan yhteistä Helsingin toimitusta. Heiskanen on aikaisemmin toiminut Yleisradiossa, Helsingin Sanomissa ja Uudessa Suomessa. Hänet on nimitetty Pohjalaisen uudeksi päätoimittajaksi vuoden 2010 alusta. Heiskanen on entinen kokoomuslainen.
Vuonna 1981 Heiskanen oli yksi seitsemästä Tamminiemen pesänjakajat -kirjan kirjoittajasta.
A Kind of Magic
Vuonna 1986 kaikki siihenastiset Queenin albumit julkaistiin ensimmäistä kertaa CD-levynä, mukaan lukien A Kind Of Magic. Aiemmin levyt oli julkaistu ainoastaan vinyylilevyinä ja c-kasetteina.
"One Year of Love" -single on kokoonpanoltaan poikkeava. Laulun kirjoittanut John Deacon soittaa siinä Yamaha DX-7-syntikkaa, lisäksi kappaleessa kuullaan Lynton Naifin johtamaa jousiorkesteria sekä Steve Gregoryn saksofoni. Kitaristi Brian Mayta kappaleella ei ole lainkaan. Albumi myi triplaplatinaa Britanniassa sekä kultaa USA:ssa.
Kappaleet
Alkuperäinen CD-julkaisu sisältää lisäksi kolme uudelleensovitettua kappaletta bonusraitoina: <li> <li> <li> </ol> Vuonna 1991 julkaistu Hollywood Recordsin remasteroitu CD-versio sisältää lisäksi kappaleet: <li> <li> </ol>
Kokoonpano
Vierailevina artisteina
Näytösoikeudenkäynti
Pohjois-Amerikka
Salemin noitavainoissa tuomittiin ainakin 25 henkeä kuolemaan vuonna 1692. Noitavainojen syyt ovat kiinnostaneet tutkijoita, mutta ne eivät ole täysin rinnastettavissa näytösoikeudenkäynteihin.
Eurooppa
Alfred Dreyfusin oikeudenkäynti, jossa juutalainen tykistökapteeni tuomittiin syyttömänä vakoilusta vankeuteen vuonna 1894 Ranskassa.
Neuvostoliiton ja itäblokin näytösoikeudenkäynnit
Neuvostoliiton kommunistipuolue aloitti Stalinin johdolla Moskovan oikeudenkäynnit vuonna 1937. Leningradin kommunistijohtaja Sergei Kirovin murha johti suureen näytösoikeudenkäyntiin. Toisen maailmansodan jälkeen näytöksiä toteutettiin NKVD:n avulla Itäblokin maissa. Itäblokin maiden syytetyt vietiin usein Moskovaan näytösoikeudenkäyntiä varten, kuten Puolan Armia Krajowa -vastarintajärjestön niin sanotussa kuudentoista oikeudenkäynnissä. Rudolf Slánskýn oikeudenkäynti oli yksi tunnetuimmista Itäblokin maissa tapahtuneista näytösoikeudenkäynneistä. Unkarissa järjestettiin László Rajkin näytösoikeudenkäynti vuonna 1949. Myös Romaniassa ja Bulgariassa käytiin poliittisia näytösoikeudenkäyntejä. Puolassa Krakovan kirkollisessa tuomioistuimessa järjestettiin stalinistinen näytösoikeudenkäynti katolisen kirkon pappeja vastaan vuonna 1953. Rikoksen tunnustaminen saatiin yleensä kiduttamalla syytettyä ennen oikeudenkäyntiä sekä uhkaamalla lähiomaisia ja perhettä. Tunnustus nauhoitettiin, ja jos syytetty poikkesi aikaisemmasta tunnustuksesta, oikeuden istunto keskeytettiin.
Patrik Wahlsten
Patrik Wahlsten (s. 11. syyskuuta 1996 Vaasa) on suomalainen pesäpalloilija, joka edustaa Superpesiksessä pelaavaa Kouvolan Pallonlyöjiä. Aiemmin urallaan hän on edustanut Superpesiksessä myös Joensuun Mailaa, Koskenkorvan Urheilijoita ja Sotkamon Jymyä. Lokakuussa 2020 Wahlsten siirtyi 2+1-vuotisella sopimuksella Joensuun Mailaan. Wahlsten on pelipaikaltaan lyöjäjokeri. Hänen kasvattajaseuransa on Vaasan Maila, jonka edustusjoukkueessa Suomensarjassa hän on pelannut. Lisäksi hän pelasi Ykköspesiksessä Vähänkyrön, Haapajärven ja Muhoksen joukkueissa ennen siirtymistään kaudeksi 2018 Koskenkorvan joukkueeseen.
28.7.2018 mennessä pelaamissaan 25 Superpesiksen runkosarjaottelussa Wahlsten on lyönyt neljä kunnaria ja 70 tavallista juoksua, tuonut yhdeksän juoksua ja kerännyt 105 kärkilyöntiä.
Etanakiitäjäinen
Etanakiitäjäinen (Cychrus caraboides) on maakiitäjäisten (Carabidae) heimoon kuuluva kovakuoriaislaji. Aikuinen etanakiitäjäinen on kooltaan 14–19 mm ja se on väriltään musta. Sen peitinsiivet ovat hieman nystyiset ja pää on pidentynyt kärsämäiseksi. Takaruumis on päärynänmuotoinen. Etanakiitäjäinen on aktiivinen yöllä saalistaen kotiloita. Päivisin etanakiitäjäinen oleskelee yleisesti kosteissa humuspitoisissa karikkeisissa paikoissa sammalien, kivien ja maatuneiden kantojen sekä puunrunkojen alla. Esiintyy keväästä syksyyn ollen runsaimmillaan loppukesästä. Etanakiitäjäinen talvehtii toukkana. Esiintyy lähinnä Euroopassa ja on laajasti levinnyt myös Suomeen.
Etanakiitäjäinen erittää metakryylihappoa allomonina puolustautuessaan ulkopuolisilta hyökkäyksiltä.
Etanakiitäjäinen saalistaa luonnossa ainakin seuraavia lajeja: espanjansiruetana (Arion vulgaris), tylppäetana (Deroceras invadens), rantaetana (Deroceras laeve) ja valepeltoetana (Deroceras reticulatum).
Ace Combat 2
Ace Combat 2 on Namcon kehittämä ja julkaisema lentopeli, joka on julkaistu vuonna  PlayStationille. Vuonna 2005 Ace Combat 2 ilmestyi PlayStation 2:lle Klonoa: Door to Phantomilen, Mr. Drillerin, Ridge Racerin ja Tekkenin kanssa NamCollection-pelikokoelmassa. Peli kuuluu Ace Combat -sarjaan ja tekee merkittäviä parannuksia edeltäjänsä Air Combatin pelimekaniikkaan.
Pelaaminen
Ace Combat 2:n pelimekaniikassa on lentosimulaattorin ominaisuuksia, mutta pelin lentomallinnus perustuu todenmukaisen ilmasodankäynnin sijasta suoraviivaiseen toimintaan. Pelaajan ohjaaman suihkuhävittäjän epärealistisia ominaisuuksia ovat muun muassa rajaton jälkipoltin ja yli kuusikymmentä ohjusta. Hävittäjän käyttöliittymässä näkyvät tutka, tähtäin, nopeus, lentokorkeus, koneen kärsimät vahingot sekä ohjusten ja polttoaineen määrä. Kun pelaajan hävittäjä pääsee tarpeeksi lähelle viholliskohteesta, hävittäjä viestittää lukituksesta ja tähtäin muuttuu väriltään vihreästä punaiseksi. Pelaaja pystyy tulittamaan kohdetta hävittäjän ohjuksilla ja konetykillä. Jos pelaajan epäonnistuu tuhota kohde, hävittäjä menettää lukituksen viholliseen ja pelaajan pitää ohjata hävittäjä uudelleen vihollisen lähettyville saadakseen lukituksen takaisin.
Pelissä on yli kaksikymmentä suihkuhävittäjää lähinnä Yhdysvalloista, Venäjältä ja Länsi-Euroopasta. Koneiden ominaisuudet vaihtelevat riippuen niiden roolista, esimerkiksi A-10 Thunderbolt II on erittäin kestävä ja soveltuu maassa sijaitsevien kohteiden torjumiseen, mutta se ei pärjää ilmataistelussa ketteriä ilmaherruushävittäjiä vastaan. Pelaaja pystyy ostamaan uusia hävittäjiä tuhotuista kohteista saaduilla rahoilla, mutta rajallisen varallisuuden takia pelaajan pitää valita ostettavat hävittäjät seuraaviin tehtäviin pelityylinsä mukaan. Osa pelattavista hävittäjistä esiintyy vain Extra-pelimuodossa, jonka pelaaja avaa ensimmäisen läpipeluukerran jälkeen. Hävittäjien ulkonäkö ja tekninen suorituskyky ovat samankaltaiset kuin niiden todellisuuden esikuvilla, vaikka pelin lentomallinnus on epätodenmukainen. Eräissä pelin tehtävissä esiintyy vihollisen "legendaarisia" hävittäjälentäjiä, kuten "Superfly" (F-4 Phantom II), "Stalker" (MiG-31) ja "Death Rave 2000" (kolmen Eurofighter Typhoonin lentue), joiden alas ampumisesta pelaaja palkitaan kunniamitaleilla. Pelissä esiintyvät myös kuvitteelliset hävittäjät XFA-27 ja ADF-01 Falken. Pelaaja voi ostaa XFA-27:n pelin loppupuoliskolla Extra-pelimoodissa, mutta ADF-01 Falken nähdään vain pelin viimeisessä tehtävässä "Fighter's Honor" vihollislentäjän Z.O.E. Commanderin hävittäjäkoneena.
Pelin tehtävissä pelaajalle yleensä annetaan tavoitteeksi tuhota vihollisen lentokoneet, laivasto tai tukikohta. Pelissä on myös erikoisempia tehtäviä, kuten pommittajien suojeleminen tehtävässä "Sledge Hammer", sotalaivojen saattaminen kanavan läpi tehtävässä "St. Elmo's Fire", pilvien yläpuolella lentäminen tehtävässä "Rising High", lentäminen lähellä maan pintaa vihollisen tutkakatveen alapuolella tehtävässä "Dead End" sekä kapeassa kanjonissa lentäminen tehtävissä "Greased Lighting" ja "One Night Stand". Pelin puolessä välissä pelaaja valitsee toisen kahdesta reitistä, jotka avaavat pelaajalle ainutlaatuisia tehtäviä. Pelaaja voi myös päästä vaihtoehtoisiin tehtäviin tuhottua ylimääräisiä maaleja edellisissä tehtävissä, esimerkiksi kahden rahtilaivan tuhoaminen "Sledge Hammerissa" avaa tehtävän "Cuckoo's Nest". Kun pelaaja on päässyt pelin läpi Normal- ja Extra-pelimuodoissa, peli avaa kaikki tehtävät Free Mission -pelimuodossa.
Musiikki
Ace Combat 2:n soundtrackin sävelsivät Nobuhide Isayama, Kohta Takahashi, Hiroshi Okubo ja Tatsukazu Nakanishi. Pelin dramaattisten rock-sävellysten pidetään kuuluvan Ace Combat -sarjan musiikin onnistuneimpiin kappaleisiin.
Scissor Sisters
Scissor Sisters on viisijäseninen yhdysvaltalainen glam rock-pop -yhtye, joka on ottanut vaikutteita New Yorkin homokulttuurista. Yhtye on ottanut nimensä naisten keskenään käyttämästä seksiasennosta. Yhtyeen perustivat laulusolisti Jake Shears (oikealta nimeltään Jason Sellards), Ana Matronic (Ana Lynch) ja kosketinsoittaja-basisti Babydaddy (Scott Hoffman) vuonna 2001.
Scissor Sisters ei ole tehnyt varsinaista läpimurtoa kotimaassaan, mutta on noussut Britanniassa yhdeksi 2000-luvun myydyimmistä pop-ilmiöistä.
Ristidipoliantenni
Ristidipoliantenni on antenni, jossa kaksi dipoliantennia on liitetty toisiinsa kohtisuoraan vastakkain. Vaikka dipoliantennit ovat periaatteessa suuntaavia, kahden dipoliantennin kytkeminen toisiaan kohtisuoraan ristidipoliantenniksi tarjoaa vastaanottomahdollisuuden laajalti ympyräsäteeltä.
Parhaat (Pepe Willberg/Overdisc)
Parhaat on suomalaisen laulaja Pepe Willbergin kokoelma-albumi vuodelta 1987. Alun perin sen julkaisi Overdisc MC-formaatissa, mutta vuonna 1998 Poptori julkaisi sen kappaleet CD:nä ja kasettina nimellä 14 suomalaista kestosuosikkia. Kokoelma sisältää Willbergin suurimpia hittejä uudelleen levytettyinä, sekä yhden aiemmin julkaisemattoman kappaleen, "Merisairaat kasvot".